Kelambatan pertuturan

Kelambatan pertuturan atau juga dikenali sebagai alalia merujuk kepada masalah kelengahan dalam perkembangan atau penggunaan mekanisme yang menghasilkan pertuturan.

Disebabkan pertuturan dan bahasa merupakan dua peringkat yang berbeza, masalah kelambatan juga begitu. Contohnya, seorang kanak-kanak mungkin mengalami kelambatan pertuturan (seperti tidak berupaya menghasilkan suara pertuturan yang boleh diertikan), tetapi tidak dalam berbahasa. Dalam kes ini, kanak-kanak mungkin akan mencuba untuk menghasilkan jumlah bahasa yang bersesuaian dengan usianya, tetapi bahasa itu mungkin sukar atau mustahil untuk difahami. Sebaliknya, kerana seorang kanak-kanak dengan kelambatan bahasa biasanya belum memiliki kesempatan untuk menghasilkan suara pertuturan, kemungkinan juga ada kelengahan dalam pertuturan.

Tanda dan gejala
Tanda-tanda amaran awal kelambatan pertuturan dikategorikan kepada titik pencapaian berkaitan umur, bermula dari 12 mula dan berterusan sehingga awal remaja.

Pada usia 12 bulan, terdapat sebab yang perlu diberi perhatian sekiranya seseorang anak itu tidak dapat melakukan perkara-perkara berikut:
Menggunakan gerak isyarat seperti lambaian selamat tinggal dan menunjuk pada suatu objek
Berlatih menggunakan beberapa bunyi konsonan yang berbeza
Keperluan bersuara atau berkomunikasi

Di antara umur 15 hingga 18 bulan, anak-anak berada dalam risiko yang lebih tinggi bagi kelambatan pertuturan jika menunjukkan tanda-tanda berikut:
Tidak mampu berkata "ibu" dan "ayah"
Tidak membalas apabila diberitahu "tidak", "helo" dan "selamat tinggal"
Tidak mempunyai satu hingga tiga kosa kata pada usia 12 bulan dan sehingga 15 kata pada usia 18 bulan
Tidak mampu mengenal pasti bahagian tubuh badan
Mengalami kesukaran meniru bunyi dan tindakan
Lebih suka menunjukkan gerak isyarat berbanding pengujaran

Tanda-tanda tambahan kelambatan pertuturan selepas berumur 2 tahun dan ke atas sehingga 4 tahu termasuklah:
Ketidakupayaan menghasilkan perkataan dan frasa secara bersahaja
Tidak berupaya mengikuti arahan dan perintah yang ringkas
Tidak mampu menyambung dua perkataan
Kekurangan bunyi-bunyi konsonan pada permulaan dan penghujung ayat
Sukar untuk mengerti anggota-anggota keluarga terdekat
Tidak berupaya memaparkan tugas objek-objek rumah tangga yang biasa
Tidak mampu membentuk dua hingga tiga ayat perkataan

Rujukan

Bacaan lanjut

Pautan luar
 Persatuan Pertuturan-Bahasa-Pendengaran Amerika (ASHA):  Different Issues in Speech and Language Development.
 KidsHealth:Delay in Speech and Language
 Kenapa Anak Lambat Bercakap
 Early Identification of Speech-Language Delays and Disorders
 The Listen Up Web-Language Development 
 YourChild: Speech and Language Delays and Disorders Universiti Sistem Kesihatan Michigan

Pemerolehan bahasa
Sebahagian dari WikiSihat